text: Sølv til Daniel Wagner ved VM i London
  17 juli 2017 kl. 19.24
  Daniel Wagner fra Vejle vandt sølv i 100 meter løb for benamputerede ved handicap-VM i London mandag aften. Han tabte med ni hundrededele.
  Efter en lidt langsom start arbejdede Daniel Wagner sig støt frem i feltet. Men han kunne ikke true australske Scott Readon, som blev sikker vinder i tiden 12.21. Daniel Wagners tid var 12.30.
  Tidligere i dag sikrede Daniel Wagner sig finalepladsen med en sikker heatsejr. 
  Daniel Wagner mangler højre underben. I 2008 kom han alvorligt til skade under et spring på trampolin. Hans højre ben knækkede sammen under ham, og i 13 timer kæmpede lægerne for at redde benet. 
  Siden har han vundet adskillige medaljer til VM og OL. 
  Se eller gense TV SYDs portræt af Daniel Wagner.
  
  
  